Държавен вестник, бр. 95, 2000 г., стр. 45

Б Р О Й  95
Д Ъ Р Ж А В Е Н   В Е С Т Н И К
С Т Р .  45
10. осъществяване на информационен обмен
с други национални и международни системи;
11. обосноваване на предложения за промя-
на в мониторинговите мрежи;
12. осигуряване на информация за състояни-
ето на водите, спецификата за мониторинга на
които е регламентирана в други нормативни
актове, в т.ч.:
а) водите, замърсени и/или застрашени от за-
мърсяване с нитрати от земеделски източници;
б) подземните води, замърсени и/или застра-
шени от замърсяване с вредни и опасни вещества;
в) водите за къпане;
г) повърхностните води, предназначени за
питейно-битово водоснабдяване;
д) крайбрежни морски води;
е) водите за рибовъдство и за развъждане на
черупкови организми.
(2) Националната система за мониторинг на
водите осигурява наблюдения, измервания,
прогнози и предупреждения за защита от вред-
ното въздействие на водите.
Чл. 9. (1) Националната система за монито-
ринг на водите се организира на басейново и
национално ниво.
(2) В границите на районите за басейново
управление на водите системата по ал. 1 се ор-
ганизира и на регионално ниво.
Г л а в а  в т о р а
НАЦИОНАЛНИ МРЕЖИ ЗА МОНИТОРИНГ
НА ВАЛЕЖИ И НА ПОВЪРХНОСТНИ ВОДИ,
ВКЛЮЧИТЕЛНО ТВЪРД ОТТОК
Раздел I
Национална мрежа за мониторинг на валежите
Чл. 10. (1) Националната мрежа за валежи
обхваща наблюдението на:
1. валежите от облаците—дъжд, сняг, град,
суграшица;
2. приземните валежи—роса, слана, поледи-
ца, скреж, мокра мъгла.
Чл. 11. (1) Националната мрежа за валежи
се състои от дъждомерни станции.
(2) Валежите се измерват с дъждомери, по-
ставени на специална площадка:
1. в равнинната част на страната—на висо-
чина 1 м над земната повърхност;
2. в планинските райони—на височина 2 или
2,5 м над земната повърхност, в зависимост от
дебелината на снежната покривка.
(3) С дъждомерите се измерва не само валеж-
ното количество от дъжд, но и това от твърдите
валежи—сняг, град, суграшица, смесени валежи
и отложения във вътрешността на дъждомера.
Чл. 12. (1) Дъждомерните станции се из-
граждат с цел:
1. измерване количеството на падналия ва-
леж за определено време;
2. определяне вида на валежа;
3. измерване продължителността на валежа.
(2) Броят и разположението на станциите се
определят така, че да осигурят необходимата
достоверна информация за всички видове те-
ренни форми—равнинни, хълмисти и планин-
ски райони, плата, склонове с различно изло-
жение, морско крайбрежие, долини и за оценка
на средногодишния валеж на страната.
Чл. 13. (1) За всяка дъждомерна станция се
съставя информационна карта с подробно опи-
сание, скица или план за разположението на
различни обекти около дъждомера.
(2) Дъждомерната станция се организира по
начин, осигуряващ непрекъсната работа на стан-
цията и постоянно място на дъждомера най-
малко за 10 години.
(3) Информационната карта на дъждомер-
ната станция се съхранява в Националния ин-
ститут по метеорология и хидрология при
БАН, а копие от нея—в съответната басейно-
ва дирекция.
Чл. 14. (1) За обезпечаване качеството на
наблюденията на всеки 3 години се провеж-
да инспекция за техническото състояние на
станциите.
(2) За поддържане на дъждомерите в из-
правност най-малко 2 пъти в месеца се извър-
шва основен преглед на здравината и отвесното
им положение.
(3) Отворът на дъждомера се поддържа ви-
наги хоризонтален и с кръгла форма.
(4) В информационната карта на станцията
своевременно се отбелязва всяко изменение в
околното пространство, като не се допуска ъгъ-
лът от центъра на дъждомера до върха на вся-
ко препятствие около площадката да преви-
шава 45°.
Чл. 15. Във всички станции задължително
се наблюдават и измерват:
1. количеството на валежа;
2. продължителността на валежа;
3. видът на валежа;
4. облачността;
5. метеорологичните явления;
6. снежната покривка.
Чл. 16. (1) Количеството на валежа се опре-
деля чрез дебелината на водния пласт в мили-
метри, който би се образувал от падналия за
определено време валеж върху хоризонтална
повърхност, без попиване в почвата, оттичане
по земната повърхност и изпаряване на валежа.
(2) При измерване на твърдите валежи те
предварително се втечняват.
Чл. 17. (1) Валежът се измерва ежедневно в
7 ч. и 30 мин. официално време.
(2) Полученото от приземните валежи коли-
чество вода се записва само в случаите, в които
то достига или надвишава 0,1 милиметра.
(3) Наблюдателят е длъжен ежедневно да
преглежда дъждомера в определеното за това
време.
Чл. 18. Облачността се определя окомерно в
части от 1 до 10 в зависимост от покритостта на
небето с облаци.
Чл. 19. (1) Наблюдението над снежната по-
кривка обхваща определянето на степента на
покритост на почвата със сняг, измерване на
височината и определяне на характера на снеж-
ната покривка.
(2) Наблюденията над снежната покривка
се извършват ежедневно в 7 ч. и 30 мин. офици-
ално време.
(3) Степента на покритост на почвата и
характерът на снежната покривка се опре-
делят чрез оглед на видимата околност на
станцията.